Likumprojekts

**Grozījumi Imigrācijas likumā**

Izdarīt Imigrācijas likumā (Latvijas Republikas Saeimas un Ministru Kabineta Ziņotājs, 2002, 24. nr.; 2003, 16. nr.; 2004, 10. nr.; 2005, 14. nr.; 2006, 1., 5., 9. nr.; 2007, 5., 15. nr.; 2008, 3., 13. nr.; 2009, 8. nr.; Latvijas Vēstnesis, 2010, 74. nr.; 2011, 19., 93. nr.; 2013, 250. nr.; 2014, 98., 108. nr.; 2016, 123. nr.; 2017, 36., 242. nr.; 2018, 132. nr.; 2019, 123. nr.) šādus grozījumus:

1. Izslēgt 9. panta piektās daļas 15. un 24. punktu.

2. Aizstāt 22. panta otrajā daļā skaitli "31." ar skaitli "13.".

3.  23. pantā:

izslēgt pirmās daļas 28. punkta "a" un "c" apakšpunktu;

izslēgt pirmās daļas 30. un 31. punktu;

izslēgt 7.1daļu;

izteikt 7.2daļu šādā redakcijā:

"(72) Ārzemniekam saskaņā ar šā panta pirmās daļas 28. punktu izsniegtā termiņuzturēšanās atļauja ir spēkā, ja tās derīguma termiņa laikā kapitālsabiedrība, kurā šis ārzemnieks veicis ieguldījumu, katrā pilnā pārskata gadā atbilstoši nodokļu deklarācijās norādītajam iemaksā valsts budžetā un pašvaldību budžetos nodokļu maksājumus, kuru kopsumma nav mazāka par 100 000 *euro* (neieskaitot šajā nodokļu maksājumu kopsummā to nodokļu maksājumu summas, kas ir atmaksātas vai atmaksājamas no valsts budžeta).";

aizstāt 7.3daļā skaitļus un vārdus "28., 29. vai 30. punktu" ar skaitļiem un vārdiem "28. vai 29. punktu";

izslēgt 7.4daļu;

aizstāt astotajā daļā skaitļus un vārdus "28., 29., 30. un 31. punktā" ar skaitļiem un vārdiem "28. un 29. punktā";

aizstāt devītajā daļā skaitļus un vārdus "28., 29., 30. vai 31. punktu" ar skaitļiem un vārdiem "28. vai 29. punktu";

aizstāt desmitajā daļā skaitļus un vārdus "28., 29., 30. vai 31. punktu" ar skaitļiem un vārdiem "28. vai 29. punktu".

4.  33. pantā:

aizstāt pirmās daļas 2. punktā skaitļus un vārdus "28., 29., 30. vai 31. punktu" ar skaitļiem un vārdiem "28. vai 29. punktu";

aizstāt otrajā daļā skaitļus un vārdus "28., 29. un 30. punktā" ar skaitļiem un vārdiem "28. un 29. punktā".

5. Aizstāt 34. panta sestajā daļā skaitļus un vārdus "28., 29., 30. vai 31. punktu" ar skaitļiem un vārdiem "28. vai 29. punktu".

6. Aizstāt 35. panta pirmās daļas 30. punktā skaitļus un vārdus "28., 29., 30. vai 31. punktu" ar skaitļiem un vārdiem "28. vai 29. punktu".

7. Izteikt 38. panta otro daļu šādā redakcijā:

"(2) Ministru kabinets ne retāk kā reizi gadā iesniedz Saeimā ziņojumu, kurā apkopoti statistikas dati par saskaņā ar šā likuma 23. panta pirmās daļas 28. un 29. punktu izsniegtajām un reģistrētajām uzturēšanās atļaujām un valsts pamatbudžeta programmā "Ekonomikas attīstības programma" veiktajiem maksājumiem."

8. Papildināt pārejas noteikumus ar 50., 51., 52., 53. un 54. punktu šādā redakcijā:

"50. Ārzemnieks, kas līdz 2021. gada 4. janvārim ir veicis ieguldījumu atbilstoši šā likuma 23. panta pirmās daļas 28. punkta "a" vai "c" apakšpunktam, 23. panta pirmās daļas 29. punktam vai 23. panta pirmās daļas 30. punktam, bet vēl nav pieprasījis termiņuzturēšanās atļauju saistībā ar šo ieguldījumu, ir tiesīgs līdz 2021. gada 31. martam iesniegt dokumentus pirmreizējas termiņuzturēšanās atļaujas pieprasīšanai.

51. Ja ārzemnieks līdz 2021. gada 4. janvārim ir saņēmis termiņuzturēšanās atļauju saskaņā ar šā likuma 23. panta pirmās daļas 28. punkta "a" apakšpunktu un veiktais ieguldījums, uz kura pamata izsniegta termiņuzturēšanās atļauja, joprojām pastāv, kā arī tiek ievēroti šā likuma 23. panta 7.1 un 7.3daļas nosacījumi (2019. gada 1. jūlija redakcijā), tad ārzemnieks ir tiesīgs uzturēties Latvijas Republikā līdz termiņuzturēšanās atļaujas derīguma termiņa beigām, reģistrēt izsniegto termiņuzturēšanās atļauju, kā arī pieprasīt atkārtotu termiņuzturēšanās atļauju, saglabājot tiesības uz nodarbinātību. Šajā punktā minētās tiesības attiecas arī uz ārzemnieka ģimenes locekļiem.

52. Ja ārzemnieks līdz 2021. gada 4. janvārim ir saņēmis termiņuzturēšanās atļauju saskaņā ar šā likuma 23. panta pirmās daļas 28. punkta "c" apakšpunktu un veiktais ieguldījums, uz kura pamata izsniegta termiņuzturēšanās atļauja, joprojām pastāv, kā arī tiek ievēroti šā likuma 23. panta 7.3 un 7.4daļas nosacījumi (2019. gada 1. jūlija redakcijā), tad ārzemnieks ir tiesīgs uzturēties Latvijas Republikā līdz termiņuzturēšanās atļaujas derīguma termiņa beigām, reģistrēt izsniegto termiņuzturēšanās atļauju, kā arī pieprasīt atkārtotu termiņuzturēšanās atļauju, saglabājot tiesības uz nodarbinātību. Šajā punktā minētās tiesības attiecas arī uz ārzemnieka ģimenes locekļiem.

53. Ja ārzemnieks līdz 2021. gada 4. janvārim ir saņēmis termiņuzturēšanās atļauju saskaņā ar šā likuma 23. panta pirmās daļas 30. punktu un veiktais ieguldījums, uz kura pamata izsniegta termiņuzturēšanās atļauja, joprojām pastāv, tad ārzemnieks ir tiesīgs uzturēties Latvijas Republikā līdz termiņuzturēšanās atļaujas derīguma termiņa beigām, kā arī reģistrēt izsniegto termiņuzturēšanās atļauju. Termiņuzturēšanās atļaujas derīguma termiņa laikā ārzemniekam saglabā tiesības uz nodarbinātību. Šajā punktā minētās tiesības attiecas arī uz ārzemnieka ģimenes locekļiem.

54. Ārzemnieks, kas līdz 2021. gada 4. janvārim ir saņēmis termiņuzturēšanās atļauju saskaņā ar šā likuma 23. panta pirmās daļas 31. punktu, ir tiesīgs uzturēties Latvijas Republikā līdz termiņuzturēšanās atļaujas derīguma termiņa beigām. Termiņuzturēšanās atļaujas derīguma termiņa laikā ārzemniekam saglabā tiesības uz nodarbinātību. Šajā punktā minētās tiesības attiecas arī uz ārzemnieka ģimenes locekļiem."

Likums stājas spēkā 2021. gada 4. janvārī.

Iekšlietu ministrs

S. Ģirģens